《蒲州晤项芝亭司马》
清代·周长发

判袂东华一赋诗，微云如黛影离离。河声蒲坂迎珂马，山色中条对画旗。

秋馆梦寻欹帻地，春风车过卸镫时。棠阴到处闻舆诵，不待逢人说项斯。

作者简介：（1696—?）浙江山阴人，字兰坡，号石帆。雍正二年进士。选庶吉士，改教谕。乾隆元年召试博学鸿词，授翰林院检讨。入直上书房，官至侍讲学士。有《赐书堂文集》。